Boek sal nie onttrek word nie, verseker uitgewer | Maroela Media
Die brief, wat ook op NB Uitgewers se Twitter-blad gepubliseer is, is in reaksie op die SVA wat 'n kennisgewing aan die uitgewers gestuur het om te sê die boek is "vol feitefoute" en bedreig glo nasionale veiligheid.
NB Uitgewers ontken die SVA se bewerings.
"Ons kliënte hou vol dat die inligting in die boek waar is en ongetwyfeld van openbare belang is," lui die brief van Willem de Klerk-prokureurs. "Die publikasie van die boek, insluitend dele wat na die Staatsveiligheidsagentskap verwys, is geregverdig en wettig kragtens ons kliënt se grondwetlike reg tot vryheid van uitdrukking." Volgens die dokument sal die uitgewers nie die boek onttrek nie, en geen wysigings sal in die boek gemaak word nie.
NB Uitgewers voer aan die boek is al langer as 'n week elektronies beskikbaar en dat inligting wat in die boek vervat is, reeds wyd deur Suid-Afrikaanse en internasionale media gepubliseer is.
Die SVA het die uitgewers kans gegun tot Dinsdag om die boek te onttrek, of gedreig dat hulle regstappe sal neem.
Brian Dube, woordvoerder van die SVA, het aan die African News Agency (ANA) gesê hulle sal die brief oorweeg en die SVA sal daarna besluit op die volgende stap.
En saam met dit looi die vorige OB vir Zuma tussen die oë oor sy nuutste truuk om homself te laat uitsluit oor 'n staatskaping ondersoek! So skelm hy gly teen n opdraande uit!
Uitgewer moet oppas: hy word binnekort uitgekryt as maar net deel van wit rassistiese monopoliekapitaal en die staat maak hom vinnig toe.
Die boek is geweldig insiggewend em moet net gelees word …trouens die boek MOET vertaal word in elke amptelike taal …NOU! …die onthulings moet net uit !
'n absolute "MOET LEES"!!!!
Niks in die boek is skokkend nie want dis algemene kennis dat ons regering en sy chronies absoluut korrup is tot op die been!
Verskaf heerlike leesgenot .
JZ ….hopelik sien jou voters jou nou vir wat jy en jou party staan!!
Dit is omdat hulle skuldig is dat die lot die boek wil onttrek!!
Ek sal ook graag dat so 'n boek geskryf moet word oor die universiteite en skole van SA. Dit kan ook 'n groot kan wurms oopmaak.